Michael Jackson - najtraženiji Internet pojam 2009.
Više od svega ljudi tražili jedni druge putem društvenih Internet stranica poput Facebooka ili Twittera
Na kraju godine obično se rade razni osvrti na proteklu, a ovom prilikom o najtraženijim pojmovima na Internetu u 2009. Sve što ljudi širom svijeta upisuju u kućicu Internet tražilice daje nam sliku o čemu razmišljaju i što ih zanima. Aktualna godina bila je prilično složena, s problematičnom ekonomijom, američkim vojnicima u inozemstvu i novim predsjednikom. Unatoč svemu tome ljudi su najviše tragali za dodatnim informacijama o preminulom Michaelu Jacksonu. On je najtraženiji pojam na tražilicama Googlea, Yahooa i Microsoftovog Bing-a. Možda će ga zamijeniti Lady Gaga koja je bila praktički nepoznata da bi došla do sedmog mjesta najtraženijih pojmova. No ljudi su više od svega tražili jedni druge putem društvenih Internet stranica poput Facebooka ili Twittera. Neka imena ispala su s popisa poput – Baracka Obame! U teškim vremenima ljudi su počeli jesti drugačije i na Internetu više su tragali za receptima za domaću, kuhanu hranu. No najpopularniji pojmovi samo su mali dijelić onoga za čime se traga svakog dana. Četvrtina pojmova koja se upisuje u Googleovu tražilicu oni su koje nitko nikada ranije nije tražio.